

**H O T Ă R Â R E**

**privind aprobarea indicatorilor tehnico-economici ai obiectivelor de investiții**

**din cadrul P**roiectului ”**Modernizarea și reabilitarea drumului județean DJ 103G Tureni - Ceanu Mic - Aiton - Gheorghieni - Varianta Ocolitoare Cluj-Napoca,**

**km 43+190 – km 60+303”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 58 din 11.04.2023 privind aprobarea indicatorilor tehnico-economici ai obiectivului de investiții din cadrul Proiectului ”Modernizarea și reabilitarea drumului județean DJ 103G Tureni - Ceanu Mic - Aiton - Gheorghieni - Varianta Ocolitoare Cluj-Napoca, km 43+190 – km 60+303” propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 15135/11.04.2023; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 15137/11.04.2023 și nr. 15187/11.04.2023 şi de Avizul cu nr. 15135 din 18.04.2023 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Programul Operațional Regional (POR Nord Vest) 2021 – 2027, avizat de către Guvernul României;
* Hotărârea Consiliului pentru Dezvoltare Regională al Regiunii de Dezvoltare Nord-Vest nr. 513/2019, actualizată prin Hotărârea CDR Nord - Vest nr. 525/2020, Hotărârea CDR Nord - Vest nr. 546/2021 și Hotărârea CDR Nord – Vest nr. 570/2022, care vizează infrastructura de drumuri județene propuse ca proiecte strategice de importanță majoră pentru perioada de programare 2021 – 2027;
* Contractul de servicii nr. 26444/219 din 29.06.2022 având ca obiect prestarea serviciilor de proiectare și asistență tehnică pentru realizarea documentațiilor necesare modernizării drumului județean DJ 103G Tureni - Ceanu Mic - Aiton - Gheorghieni - Varianta Ocolitoare Cluj-Napoca, km 43+190 – km 60+303;

Luând în considerare prevederile art. 123 – 140, ale art. 142 - 156 și ale art. 215 – 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. b), c) și d) și ale alin. (3) lit. d) și alin. (5) lit. l) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 44 din Legea privind finanțele publice locale nr. 273/2006, cu modificările și completările ulterioare;
* art. 7, ale art. 22, ale art. 24 și ale art. 59 din Ordonanța Guvernului nr. 43/1997 privind regimul juridic al drumurilor, republicată, cu modificările şi completările ulterioare;
* Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă;
* Hotărârii Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă indicatorii tehnico-economici ai obiectivului de investiții ”Modernizarea și reabilitarea drumului județean DJ 103G Tureni - Ceanu Mic - Aiton - Gheorghieni - Varianta Ocolitoare Cluj-Napoca, km 43+190 – km 60+303” cuprinși în **anexa nr. 1** care face parte integrantă din prezenta hotărâre.

**Art. 2.** Se aprobă descrierea pentru obiectivul de investiții ”Modernizarea și reabilitarea drumului județean DJ 103G Tureni - Ceanu Mic - Aiton - Gheorghieni - Varianta Ocolitoare Cluj-Napoca, km 43+190 – km 60+303” cuprinși în **anexa nr. 2** care face parte integrantă din prezenta hotărâre.

**Art. 3.** Finanţarea obiectivului de investiţii prevăzut la art. 1 se face astfel:

1. cheltuieli eligibile în procent de 98% - prin Programul Operațional Regional 2021 – 2027, din Fondul European de Dezvoltare Regională;
2. cheltuieli eligibile în procent de 2% - din bugetul Județului Cluj;
3. cheltuieli neeligibile - din bugetul Județului Cluj.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane și Direcţia Dezvoltare şi Investiţii.

**Art. 5.** Prezenta hotărâre se comunică Direcţiei Generale Buget-Finanțe, Resurse Umane; Direcţiei Dezvoltare şi Investiţii, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  p. **SECRETAR GENERAL AL JUDEŢULUI,**

**Alin Tișe Simona Gaci**

**Nr. 69 din 26 aprilie 2023**

*Prezenta hotărâre a fost adoptată cu 35 voturi “pentru”, fiind astfel respectate prevederile legale privind majoritatea de voturi necesară.*